New-Style Super NES

New-Style Super NES (აგრეთვე ცნობილი მოდელის ნომრით SNS-101, იაპონიაში — Super Famicom Jr. ) — მეოთხე თაობის სახლის ვიდეო თამაშების კონსოლი, Super Nintendo Entertainment System-ის შემცირებული და გადაკეთებული ვერსია, შექმნილი და გამოცემული კომპანია Nintendo-ს მიერ 1997 წელს.

The New-Style Super NES-ის დიზაინერია ლენს ბარი, რომელსაც აგრეთვე ეკუთვნის NES-ისა Super NES-ის ჩრდილოეთ ამერიკული ვერსიების დიზაინი, ისევე როგორც NES-ის გადაკეთებული ვერსია.  

ჩრდილოეთ ამერიკაში კონსოლი გამოვიდა 1997 წლის 20 ოქტომბერს 99.95 დოლარად. კონსოლი იყიდებოდა, როგორც განცალკევებით, ასევე კომპლექტაციით. კომპლექტაციაში მოჰყვებოდა ოთხი თამაშიდან ერთ-ერთი: „Super Mario World 2: Yoshi's Island“, „The Legend of Zelda: A Link to the Past“, „Kirby Super Star“ ან „Tetris Attack“. მისი წარმოება ამ რეგიონში შეწყდა 1999 წელს.

იაპონიაში გამოიცა 1998 წლის 27 მარტს, Super Famicom Jr.-ის სახელწოდებით. მისი მოდელის ნომერი იყო SHVC-101 და ვიზუალურად მეტად წააგავდა ჩრდილოეთ ამერიკულ ვერსიას. იგი იწარმოებოდა 2003 წლის სექტემბრამდე.

რესურსები ინტერნეტში

 Super Famicom Jr — Nintendo 
 New-Style Super NES — The Ultimate Guide to Classic Game Consoles

სქოლიო

კატეგორია:Super Nintendo Entertainment System
კატეგორია:მეოთხე თაობის ვიდეო თამაშების კონსოლები
კატეგორია:Nintendo-ს კონსოლები
კატეგორია:1997 წელი ვიდეო თამაშებში
კატეგორია:სახლის ვიდეო თამაშების კონსოლები
კატეგორია:1997 წელს წარმოდგენილი პროდუქტები
კატეგორია:1990-იანების სათამაშოები
კატეგორია:2000-იანების სათამაშოები